	
	
	



Līguma Nr.4-1/28 par pētījuma “Personu ar invaliditāti piekļuve 
masu plašsaziņas līdzekļu informācijai (rakstveida ziņas 
(internets/ drukātā prese), radio, TV)”
veikšanu (ID Nr. TB 2024/04)
pielikums Nr.2 “Tehniskais piedāvājums”

Tehniskais piedāvājums
Iepirkumā Pētījums “Personu ar invaliditāti piekļuve masu plašsaziņas līdzekļu informācijai (rakstveida ziņas (internets/ drukātā prese), radio, TV)”


	Pretendenta nosaukums
	SIA “AC Konsultācijas”

	Reģistrācijas numurs
	reģ. Nr. 40003586611

	Juridiskā adrese
	Balasta dambis 70a-1, Rīga, 
LV-1048




Iesniedzot šo tehnisko piedāvājumu, pretendents apliecina pakalpojumu izpildi saskaņā ar iepirkuma Pētījums “Personu ar invaliditāti piekļuve masu plašsaziņas līdzekļu informācijai (rakstveida ziņas (internets/ drukātā prese), radio, TV)” (identifikācijas numurs TB 2024/04), nolikuma, t.sk., tehniskās specifikācijas, prasībām.



Vispārējs pakalpojuma apraksts
Latvijā 2023. gadā bija 204 158 pilngadīgas personas ar invaliditāti, no tām 10 002 bija cilvēki ar redzes traucējumiem (turpmāk – FT), 2 216 ar dzirdes FT, 40 384 ar kustību FT un 26 579 ar psihiskiem un uzvedības traucējumiem (turpmāk – GRT).[footnoteRef:2] Jāņem vērā, ka daļai var būt kombinēti traucējumi, kur ir ietekmētas dažādas funkcionālās spējas. [2:  CSP (2024). Pilngadīgas personas ar invaliditāti, https://stat.gov.lv/lv/statistikas-temas/soc-aizsardziba-veseliba/personas-ar-invaliditati/19263-pilngadigas-personas-ar?themeCode=VD] 

Attēls Nr.1.  Pieaugušo personu ar invaliditāti skaits pēc FT veida un invaliditātes grupas, 2023. gads (CSP)
[image: ]
Šī pētījuma kontekstā ir būtiski izcelt, ka katra FT gadījumā, balstoties uz darbspējas zuduma pakāpi, izdala trīs invaliditātes grupas, kur 1. grupa ir vissmagākā, bet 3. grupa – mērena invaliditāte. Turklāt minētā 3. grupa paredz darbspējas zudumu 25-59% apmērā, kas ir ļoti plašs intervāls un padara šo grupu iekšēji atšķirīgu. Pētījuma kontekstā ir būtiski minēt šo faktu, jo indivīdu vajadzības un informācijas piekļūstamības problemātika atšķirsies ne vien pēc FT veida, bet arī pēc invaliditātes smaguma pakāpes, jo īpaši intelektuālās attīstības traucējumu jomā. Kā redzams pēc statistikas, tieši šī FT veida gadījumā izteikti, salīdzinājumā ar citiem FT, dominē personas ar 2. un 1. invaliditātes grupu.
Kopumā ir novērojama tendence pieaugt personu ar invaliditāti skaitam. Tas pamatā varētu būt saistāms ar sabiedrības novecošanās tendenci – aizvien pieaugošu personu virs darbspējas vecumam īpatsvaram. Kā zināms, vecums cieši korelē ar invaliditātes faktu. Augsts īpatsvars no visām personām ar invaliditāti ir tieši senioru vecumā.[footnoteRef:3] [3:  CSP. Sociālā iekļaušanās. Riska grupa: pieaugušie un bērni ar invaliditāti (2022). https://stat.gov.lv/lv/statistikas-temas/labklajibas-un-vienlidzibas-raditaji/sociala-ieklausanas/sociala-ieklausanas-riska-grupa-personas-ar-invaliditati-un-personas-ar-funkcionesanas] 

Saistībā ar pētījuma tematiku un būtiski atzīmēt, ka personas ar invaliditāti ir statistiski biežāk pakļautas nabadzības un sociālās atstumtības riskam.[footnoteRef:4] Cilvēki, kuri pakļauti nabadzības un sociālās atstumtības riskam, saskaras ar papildu sarežģījumiem saistībā ar piekļūstamību informācijai, piemēram, pastāv ekonomiskie un infrastruktūras ierobežojumi. Cilvēku ar invaliditāti situācijas mēdz būt vēl specifiskākas un sarežģītākas, jo informācijas piekļūstamību var kavēt ne vien nabadzības un socālās atstumtības risks, bet arī tas, ka pastāvīgi šī grupa saskaras ar nepiemērotiem informācijas formātiem, nepietiekamu digitālo pratību. Latvijas rīcībpolitikā ir noteikti vienlīdzīgu iespēju nodrošināšanas principi, kas nozīmē, ka visiem cilvēkiem būtu jābūt nodrošinātai vienlīdzīgai piekļuvei dažādiem resursiem un informācijai, neatkarīgi no viņu vecuma, invaliditātes un citiem faktoriem. [4:  CSP. Sociālā iekļaušanās. Riska grupa: pieaugušie un bērni ar invaliditāti (2022). https://stat.gov.lv/lv/statistikas-temas/labklajibas-un-vienlidzibas-raditaji/sociala-ieklausanas/sociala-ieklausanas-riska-grupa-personas-ar-invaliditati-un-personas-ar-funkcionesanas] 

Principi un problēmas saistībā ar personām ar invaliditāti ir minēti dažādos dokumentos. Piemēram, Eiropas Padomes 2017.-2023.gada Invaliditātes stratēģijā, kurā norādīts, ka atšķirības iespējās piekļūt informācijai veicina nevienlīdzību un ierobežo personu iespējas īstenot savas cilvēktiesības.[footnoteRef:5] Sastopoties ar informācijas piekļūstamības problēmām dažādās ikdienas situācijās, jāņem vērā, ka personai ar noteikta veida FT var būt apgrūtinātas iespējas īstenot savas tiesības, piemēram, vēršoties tiesā, jo cilvēkiem tīri vienkārši var trūkt informācija par savām iespējām un tiesībām, kas būtu izklāstītas vienkāršas valodas materiālos. Īpaši personām ar GRT un dzirdes FT. Arī tiesu sistēmas darbiniekiem nereti trūkst zināšanu un izpratnes par to, kā iekļaut cilvēku ar invaliditāti iesaisti tiesas procesos.[footnoteRef:6] [5:  Council of Europe (2017). Disability Strategy 2017-2023. https://rm.coe.int/16806fe7d4]  [6:   Izaicinājumi, ar kuriem saskaras cilvēki ar invaliditāti, vēršoties tiesā (2022). https://lvportals.lv/norises/345886-izaicinajumi-ar-kuriem-saskaras-cilveki-ar-invaliditati-versoties-tiesa-2022] 

Ir būtiski izcelt ANO Konvenciju par personu ar invaliditāti tiesībām, kuras 9.pantā raksturota piekļūstamības nozīme dažādām jomām, tai skaitā informācijai, lai personas ar invaliditāti varētu dzīvot neatkarīgi un piedalīties dažādos procesos, kas ir būtiski šī pētījuma kontekstā. Konvencijas 21. pantā minēti specifiski pasākumi, kas konvencijas dalībvalstīm jāīsteno - informācija savlaicīgi un bez papildu maksas jādara pieejama personām ar dažāda veida FT, oficiālos pasākumos alternatīvo komunikācijas veidu un piekļūstamības komunikācijas līdzekļu izmantošanas process būtu jāpadara vienkāršs, valstij būtu jāveicina arī privāto struktūru un plašsaziņas līdzekļu informācijas piekļūstamība personām ar invaliditāti, kā arī jāatzīst un jāveicina zīmju valodas izmantošana.[footnoteRef:7]  [7:  Konvencija par personu ar invaliditāti tiesībām. https://likumi.lv/ta/lv/starptautiskie-ligumi/id/1630] 

Informācijas piekļūstamības jautājumi definēti arī Latvijas likumdošanā, piemēram, Elektronisko plašsaziņas līdzekļu likumā, kura 42.1 pantā ‘'Pieejamība personām ar invaliditāti” minēts, ka plašsaziņas līdzekļiem būtu jānodrošina pakalpojumu pakāpeniska pieejamības veicināšana, jāizstrādā plāns pieejamības nodrošināšanai, kā arī sniedzot paziņojumus un informāciju par ārkārtas situācijām tas jādara personām ar invaliditāti pieejamā veidā.[footnoteRef:8] Vienlaikus 2017. gadā veiktā NEPLP apkopojumā par informācijas piekļūstamību secināts, ka informācijas pieejamības veicināšanu ierobežo mediju ekonomiskais stāvoklis, kas samazina uzņēmumu iespējas pievērsties specializētām auditorijām, kā arī vispārējs izpratnes trūkums par cilvēku vajadzībām un interesēm.[footnoteRef:9]  [8:  Elektronisko plašsaziņas līdzekļu likums. https://likumi.lv/ta/id/214039]  [9:  Informācijas pieejamība medijos cilvēkiem ar invaliditāti (2017)] 

2025. gadā spēkā stāsies Preču un pakalpojumu piekļūstamības likums, kura mērķis ir “veicināt preču un pakalpojumu piekļūstamību personām ar invaliditāti un visām personām, kurām ir ilgstoši fiziski, garīgi, intelektuāli vai maņu traucējumi”. Ar šo likumu tiek pārņemtas Eiropas direktīvas prasības par produktu un pakalpojumu piekļūstamību. Likums paredz stingrākus noteikumus attiecībā uz audiovizuālo elektronisko plašsaziņas līdzekļu pakalpojumiem - tiem “jāietver raidījumu elektronisku aprakstu iespēja, savukārt subtitriem, audio aprakstiem, ierunātajiem subtitriem un tulkojumiem zīmju valodā jābūt precīziem, atbilstīgā kvalitātē un sinhronizētiem ar skaņu un video, vienlaikus ļaujot lietotājam kontrolēt attēlošanu un lietojumu”.[footnoteRef:10]   [10:  Jāiegulda darbs, lai preces un pakalpojumi būtu piekļūstami ne tikai formāli (2024). https://lvportals.lv/skaidrojumi/362211-jaiegulda-darbs-lai-preces-un-pakalpojumi-butu-pieklustami-ne-tikai-formali-2024] 

Rezumējot, galvenās problēmas saistībā ar personu ar invaliditāti piekļuvi masu plašsaziņas līdzekļu informācijai ir tas, ka informācijas pieejamības pastāvošo risinājumu kvalitāte mēdz neatbilst patiesajām cilvēku vajadzībām, kā arī pieejamā informācija netiek pietiekami bieži atjaunota, tādējādi limitējot cilvēku iespējas pilnvērtīgi uzzināt dažādas aktualitātes vai arī piekļūt pakalpojumiem. Kā norāda Invalīdu un viņu draugu apvienības “Apeirons” valdes loceklis Ivars Balodis: “(..) netiek padomāts par to, ka ir arī cilvēki, kuri lasa “Viegli lasīt” sadaļu, un rodas iespaids, ka tā ir izveidota tikai “ķeksīša dēļ”” .[footnoteRef:11] [11:  Izaicinājumi, ar kuriem saskaras cilvēki ar invaliditāti, vēršoties tiesā (2022). https://lvportals.lv/norises/345886-izaicinajumi-ar-kuriem-saskaras-cilveki-ar-invaliditati-versoties-tiesa-2022] 

Pastāvošo informācijas piekļūstamības veicināšanai izveidoto rīku neefektivitāte ir saistīta ar sabiedrības izpratnes trūkumu par mērķa grupas specifiskajām vajadzībām. Tāpēc ir svarīgi veikt pētījumu, kas ne vien palīdz apzināt problēmas un risinājumus, bet kalpo kā izpratni veicinošs materiāls sabiedrībai. Pētījumos ir būtiski iesaistīt personas ar invaliditāti, lai gūtu pēc iespējas pilnvērtīgu situācijas analīzi un pēc iespējas dzīvot-spējīgākus risinājumus. Kā norāda organizācijas “Susteno” pārstāvis: “Svarīgi, lai netiktu iesaistīti tikai cilvēki no malas. Ļoti bieži uzņēmumiem šķiet – paņemsim vienu neredzīgo, paprasīsim viņam, ja viņam derēs, tad derēs visiem –, bet tas tā nav.”[footnoteRef:12] Tādējādi Pretendents ir gandarīts un novērtē apjomīgo mērķa grupas iesaisti socioloģiskajā izpētē, kas ir paredzēta šī – Tiesībsarga izsludinātā pētījuma ietvaros.   [12:  Jāiegulda darbs, lai preces un pakalpojumi būtu piekļūstami ne tikai formāli (2024). https://lvportals.lv/skaidrojumi/362211-jaiegulda-darbs-lai-preces-un-pakalpojumi-butu-pieklustami-ne-tikai-formali-2024] 

Tāpat pētījumā ir paredzēta būtiska NVO, kuras pārstāv personu ar invaliditāti intereses, iesaiste. Pretendents ir veicis sākotnējo situācijas izpēti un ir apzinājis iespējamās organizācijas, kuras varētu tikt uzrunātas pētījuma ietvaros. Vienlaikus norādām, ka saraksts tiks papildināts pēc Līguma noslēgšanas, t.sk. ar reģionos esošām organizācijām, lai puse no pētījumā iesaistītām organizācijām būtu no reģioniem.
	Redzes FT
	Dzirdes FT

	· Latvijas Neredzīgo biedrība[footnoteRef:13] [13:  Latvijas Neredzīgo biedrība. https://www.lnbiedriba.lv/] 

· Liepājas Neredzīgo biedrība
· Latvijas Neredzīgo sporta savienība,[footnoteRef:14] [14:  Latvijas Neredzīgo sporta savienība. https://lnsssports.lv/] 

· Rīgas Vājredzīgo un Neredzīgo biedrība “Redzi mani”[footnoteRef:15] [15:  Rīgas Vājredzīgo un Neredzīgo biedrība ”Redzi mani”. https://redzimani.mozello.lv/] 

	· Latvijas Nedzirdīgo savienība,[footnoteRef:16] [16:  Latvijas Nedzirdīgo savienība. https://www.lns.lv/lat/] 

· Latvijas Vājdzirdīgo atbalsta asociācija “Sadzirdi.lv” 

	Kustību FT
	GRT

	· Latvijas Multiplās sklerozes asociācija
· Latvijas Kaulu, locītavu un saistaudu slimnieku biedrība
· Latvijas Muguras smadzeņu bojājumu biedrība,[footnoteRef:17] [17:  Latvijas Muguras smadzeņu bojājumu biedrība. http://www.lmsbb.lv/] 

· Latvijas Sieviešu invalīdu asociācija “Aspazija”

	· Latvijas Autisma apvienība,[footnoteRef:18] [18:  Latvijas Autisma apvienība. https://www.autisms.lv/] 

· Biedrība Resursu centrs cilvēkiem ar garīgiem traucējumiem “ZELDA”[footnoteRef:19] [19:  Biedrība Resursu centrs cilvēkiem ar garīgiem traucējumiem ”Zelda”. https://zelda.org.lv/] 

· Biedrība “Latvijas Kustība par neatkarīgu dzīvi”[footnoteRef:20] [20:  Biedrība ”Latvijas Kustība par neatkarīgu dzīvi”. https://www.lkndz.lv/] 

· Biedrība "Rīgas pilsētas "Rūpju bērns"
· Biedrība „Gaismas stars" Atbalsta grupa personām ar garīgās veselības traucējumiem un viņu tuviniekiem
· Sabiedriskā organizācija cilvēkiem ar intelektuālās attīstības traucējumiem “Saule”

	Personu ar invaliditāti interešu pārstāvība kopumā

	· Invalīdu un viņu draugu apvienība “Apeirons”,[footnoteRef:21] [21:  Invalīdu un viņu draugu apvienība ”Apeirons”. https://www.apeirons.lv/] 

· Latvijas Cilvēku ar īpašām vajadzībām sadarbības organizācija “SUSTENTO”,[footnoteRef:22] [22:  Latvijas Cilvēku ar īpašām vajadzībām sadarbības organizācija SUSTENO. https://www.sustento.lv/] 

· Latvijas Cilvēku ar īpašām vajadzībām biedrība “Motus Vita”,[footnoteRef:23] [23:  Latvijas Cilvēku ar īpašām vajadzībām biedrība ”Motus Vita”https://motusvita.lv/] 

· Biedrība „Latvijas Samariešu apvienība"
· Latvijas Sarkanais krusts
· Salaspils, Gulbenes un citu pilsētu Invalīdu biedrības, kas pārstāv dažādu personu intereses


Pretendenta ieskatā, pētījumā ir būtiski vērst uzmanību uz tādu specifisku mērķa grupu kā ilgstošās sociālās aprūpes institūcijās dzīvojošās personas ar invaliditāti. Šajā izšķirami divi ilgstošās sociālās aprūpes veidi jeb formas - pašvaldību sociālās aprūpes centri jeb pansionāti un valsts sociālās aprūpes centri, kuros uzturas personas ar smagiem GRT.
Jāņem vērā, ka šīm grupām līdz ar dzīvošanu institūcijā varētu būtiski atšķirties skatījums un situācijas informācijas piekļūstamības jautājumā. Līdz ar to intervijās un diskusijās būtu aicināmi arī šo iestāžu iemītnieki. Saistībā ar smagiem GRT būtu veicama intervija ar VSAC vai fokusgrupas diskusija klātienē ar iestādes iemītniekiem aizbildņu pavadībā.
Kopumā sagaidāms, ka lielākie izaicinājumi pētījumā varētu būt saistīti ar personu ar FT uzrunāšanu un sasniegšanu, kā arī interviju plānošanu un organizēšanu FT specifikas dēļ – piemēram, dzirdes FT gadījumā organizējot interviju surdotulka pavadībā. Vienlaikus Pretendents norāda, ka, ņemot vērā tā līdzšinējo profesionālo darbību, tam jau ir izveidojušās iestrādnes un sadarbība ar NVO un personām ar FT, kas varētu atvieglot šo procesu. Tāpat ir veiktas sarunas ar VSAC “Zemgale”, pārrunājot institūcijās esošo personu ar GRT specifisko situāciju un nepieciešamo šīs grupas viedokļa ietveršanu izpētē.
	
	
	




	
	
	



Detalizēts pakalpojuma apraksts
Pētījuma mērķis ir veikt kvalitatīvu izpēti un iegūt informāciju par normatīvā regulējumu un personu ar invaliditāti problemātiku attiecībā uz informācijas piekļūstamību masu plašsaziņas līdzekļos (rakstveida ziņas (internets/ drukātā prese), radio, TV), kā arī sniegt rekomendācijas informācijas piekļūstamības risinājumiem.
Turpinājumā tabulas formā raksturoti darba uzdevumi un to īstenošanas soļi, izvēlētā metodika, iesaistītās un atbildīgās personas. Detalizēts laika plāns dalījumā pa darba soļiem un nedēļām ir pievienots atsevišķā pielikumā – MS Excel dokumentā.
	Nr.
	Tehniskajā specifikācijā paredzētais uzdevums
	Veicamo darbību izklāsts
	Iesaistītā personāla un tā uzdevumu apraksts

	1.1. 
	Izvērtēt, analizēt un apkopot pašlaik Latvijā spēkā esošo normatīvo regulējumu, kas skar informācijas piekļūstamību dažādos plašsaziņas līdzekļos personām ar dažāda veida invaliditāti. Analizēt gan citu valstu sniegto informāciju, gan Tiesībsarga biroja pieredzi. 
	Metodes: Dokumentu analīze

Metodoloģija un veicamie darbi:
Uzdevums kopumā sastāv no trīs darbu posmiem, kuri tiks īstenoti paralēli cits citam.

1) Normatīvo aktu analīze – vispirms tiks izveidots analizējamo normatīvo aktu saraksts. Analizējamo avotu saraksts tiks pārrunāts ar Pasūtītāju. 
Tālāk tiks veikta normatīvu analīze un sagatavots analītisks kopsavilkums. Pretendents, ciktāl iespējams, sniegs savu ekspertīzi un viedokli par normatīvajos aktos ietvertajiem aspektiem, t.sk. par to, kas regulējumā trūkst vai ir nepilnīgi definēts. Pasūtītājs tiks iepazīstināts ar starprezultātiem.
Rezultāti tiks apspriesti arī Pretendenta iesaistīto ekspertu darba grupā, atbilstoši precizējot interviju un fokusgrupas diskusiju vadlīnijas.

2) Citu valstu pieredze attiecībā uz informācijas piekļūstamības nodrošināšanu masu plašsaziņas līdzekļos – šī uzdevuma ietvaros Pretendents iepazīsies ar Pasūtītāja sagatavo kopsavilkuma informāciju par citu valstu praksi, kā arī sagatavos – savu eksperta viedokli par to. 

3) Tiesībsarga biroja prakse par personu ar invaliditāti norādīto problemātiku informācijas piekļūstamībā masu plašsaziņas līdzekļos – šī darba uzdevuma ietvaros Pretendents iepazīsies ar Pasūtītāja sagatavoto informāciju par divām Tiesībsarga ierosinātajām lietām, kurās personas ar invaliditāti ir norādījušas sūdzības saistībā ar informācijas piekļūstamību plašsaziņas līdzekļos. Pretendents raksturos šo gadījumu būtību un Tiesībsarga sniegto atzinumu, kā arī sniegs savu ekspertīzi - viedokli par šiem gadījumiem un to sasaisti ar normatīvo aktu ietvaru un citu valstu pieredzi šī jautājuma regulēšanā.

Sasniedzamais rezultāts: Izstrādātas trīs analītiskas ziņojuma nodaļas par (1) normatīvo regulējumu attiecībā uz informācijas piekļūstamības aspektiem; (2) par citu valstu pieredzi attiecībā uz informācijas piekļūstamības nodrošināšanu masu plašsaziņas līdzekļos; (3) par Tiesībsarga biroja praksi par personu ar invaliditāti norādīto problemātiku informācijas piekļūstamībā masu plašsaziņas līdzekļos.

	Atbildīgais: D. Podziņa būs atbildīga par normatīvo aktu analīzi,  citu valstu pieredzes analīzi un Tiesībsarga prakses izpēti. Sagatavos ziņojuma nodaļu par veikto analīzi.

Iesaistītie: K. Vībane sniegs nepieciešamo atbalstu, kā arī nodrošinās teksta pārlasīšanu un noformēšanu, ievērojot Pasūtītāja noteiktās piekļūstamības prasības. 

	1.2. 
	Sagatavot fokusgrupas diskusijas vadlīnijas, saskaņot tās ar Pasūtītāju punkta Nr.1.3. īstenošanai.
	Metodes: Fokusgrupas diskusija
Kontekstā ar nākamo darba uzdevumu, kurā ir jānoskaidro personu ar invaliditāti viedoklis, Pretendents piedāvā diskusijas organizēt ar organizāciju pārstāvjiem (4 diskusijas atbilstoši FT veidam). Savukārt ar personām ar invaliditāti organizēt kombinēti – gan diskusijas, gan intervijas. Šādu metodoloģisko pieeju Pretendents piedāvā, ņemot vērā informantu spēju, gatavību publiski formulēt domas un uzdrīkstēties piedalīties diskusijā. Papildu argumentācija sniegta pie 1.5. darba uzdevuma raksturojuma.

Metodoloģija un veicamie darbi:
Šī uzdevuma ietvaros tiks izstrādātas fokusgrupas diskusiju vadlīnijas. Mērķa grupa - personu ar invaliditāti interešu pārstāvošās organizācijas. Vadlīnijas tiks pārrunātas ar Pasūtītāju.
Paralēli tiks sagatavots precīzs uzrunājamo informantu (organizāciju) saraksts, ievērojot, ka pusei no organizācijām jābūt no reģioniem. Ņemot vērā, ka tehniskajā specifikācijā pie katra no FT veidiem Pasūtītājs jau ir noteicis intervējamo organizāciju skaitu, Pasūtītājam, iespējams, jau ir ekspektācijas par noteiktām organizācijām, kas būtu uzrunājamas pētījumā. Ja tā būs, Pretendents respektēs Pasūtītāja vēlmi, vienlaikus ieteiks arī citas organizācijas, kuru uzrunāšana būtu izvērtējama. Ja Pasūtītājam nebūs noteikta vīzija par konkrētu organizāciju uzrunāšanu, Pretendents sagatavos savu piedāvājumu un pārrunās to ar Pasūtītāju, t.sk. sniedzot priekšlikumu konkrētām personālijām, kas būtu uzrunājamas katrā attiecīgajā organizācijā. Indikatīvais, sākotnējais saraksts ir sniegts šī piedāvājuma 1. sadaļā. 
Kopumā jānorāda, ka ar diskusijas metodi būs iespējams aptvert lielāka skaita organizāciju viedokli.

Sasniedzamais rezultāts: Izstrādātas un ar Pasūtītāju saskaņotas fokusgrupas diskusijas vadlīnijas; izstrādāts informantu saraksts – organizācijas, kuras tiks uzrunātas dalībai intervijās (vai diskusijās).
	Atbildīgais: K. Vībane atbildēs par diskusiju vadlīniju izstrādi un iesniegšanu Pasūtītājam, kā arī par informantu saraksta izstrādi un saskaņošanu ar Pasūtītāju.

Iesaistītie: A. Zobena, V. Roga-Vailza, D. Podziņa sniegs ieteikumus diskusiju vadlīniju saturam un informantiem.

	1.3. 
	Intervēt personu ar dažāda veida invaliditāti organizācijas (redze (4), dzirde (1), vājdzirdība (1), kustību (3); garīga rakstura traucējumi (3)) par problemātiku, kas skar piekļūstamību informācijai: a)drukātajā presē, b) ziņas internetā (Latvijas portālus), c) TV; d) radio. 
Vismaz puse no NVO darbojas ārpus Rīgas.
	Metodes: Fokusgrupas diskusija 

Metodoloģija un veicamie darbi:
· Atbilstoši izstrādātajām vadlīnijām tiks veiktas četras fokusgrupas diskusijas ar personu ar invaliditāti interešu pārstāvošo organizāciju pārstāvjiem, katrā uzrunājot šādu skaitu ar personu ar invaliditāti pārstāvošajām organizācijām: 
1) grupa saistībā ar redzes FT (vismaz četras personu ar redzes invaliditāti organizācijas); 
2) grupa saistībā ar dzirdes FT (viena organizācija, kura pārstāv personas ar pilnu dzirdes zudumu; viena organizācija, kas pārstāv personas ar daļēju dzirdes zudumu); 
3) grupa saistībā ar GRT (vismaz trīs personu ar garīga rakstura traucējumiem pārstāvošas organizācijas);
4) grupa saistībā ar kustību un citiem FT (vismaz trīs personu ar kustību traucējumiem pārstāvošas organizācijas). 
Sākotnēji katrs no informantiem tiks uzrunāts individuāli, izskaidrojot pētījuma mērķi un nozīmību dalībai pētījumā. Tiks izstrādāts laika grafiks ar diskusiju norisi un tiks veikta diskusiju sadale starp ekspertiem, kas ļaus iespējami īsākā laikā veikt lauka darbu un rezultātu analīzi. Gadījumā, ja kādu no diskusijām par noteiktu FT veidu nebūs iespējams noorganizēt nepietiekama dalībnieku skaita dēļ, tiks veiktas atsevišķas strukturētas intervijas ar konkrētu NVO pārstāvjiem.
Sagaidāms, ka diskusijas tiks veiktas tiešsaistē. Atbilstoši Pasūtītāja noteiktajam Tehniskajā specifikācijā, informanti pirms diskusijas tiks informēti par audio ieraksta veikšanu un rezultātu izmantošanu. 
Pēc diskusijām tiks sagatavoti kopsavilkumi atbilstoši prasībai, kādu to Tehniskajā specifikācijā ir noteicis Pasūtītājs. Katrs no ekspertiem, kas būs moderējis diskusiju, papildus sagatavos analītisku pārskatu, kas kopā ar citiem pārskatiem kā vienota analītiska nodaļa tiks iekļauta pētījuma ziņojumā, izceļot gavenos secinājumus, kā arī ieteikumus risinājumiem, kas varētu uzlabot informācijas piekļūstamību.

Sasniedzamais rezultāts: Izstrādāta analītiska ziņojuma nodaļa, ietverot organizāciju viedokli par problemātiku, kas skar personu ar dažāda veida FT piekļūstamību informācijai: a)drukātajā presē, b) ziņas internetā (Latvijas ziņu portāli), c) TV; d) radio.
Sagatavoti un Pasūtītājam iesniegti interviju transkripti un audio faili.
	Atbildīgais: A. Zobena, V. Roga-Vailza – atbilstoši darbu sadalei būs atbildīgas par fokusgrupas diskusiju moderēšanu un rezultātu apkopošanu. 
K. Vībane būs atbildīga par kopējā procesa uzraudzību, diskusiju organizēšanu, kā arī par kopējās ziņojuma nodaļas rezultātu izstrādi.


	1.4. 
	Starpziņojuma Nr.1 sagatavošana par šī dokumenta 1.3.punkta izpildi.
	Metodoloģija un veicamie darbi:
Tiks sagatavots starpziņojums, kur jau izstrādātās ziņojuma nodaļas tiks papildinātas ar kopīgajām sadaļām - ar ievadu, metodoloģijas sadaļu, saīsinājumu, tabulu un attēlu sarakstu, satura rādītāju un pielikumiem u.c.
Starpziņojumam tiks veikta kvalitātes kontrole, to pārlasot un nepieciešamības gadījumā rediģējot, lai nodrošināt korektu gramatiku, vienotu stilu teksta izklāstā. Pirms ziņojuma iesniegšanas, tas tiks noformēts atbilstoši Pasūtītāja piekļūstamības vadlīnijām.

Sasniedzamais rezultāts: Sagatavots starpziņojums, ietverot informāciju par veikto normatīvo aktu analīzi, citu valstu pieredzi un Tiesībsarga biroja īstenoto praksi divu lietu gadījumos, kā arī par veikto interviju ar organizāciju pārstāvjiem rezultātiem.
	Atbildīgais: K. Vībane atbildēs par Starpziņojuma sagatavošanu, tā kvalitātes kontroli, literāro rediģēšanu un noformēšanu, kā arī iesniegšanu Pasūtītājam.

Iesaistītie: visi eksperti atbilstoši darba uzdevumiem sagatavo ziņojuma nodaļas ietveršanai kopīgā Starpziņojumā.

	1.5. 
	Izstrādāt vadlīnijas, organizēt, vadīt, un apkopot secinājumus par 4 fokusgrupām un intervijām ar personām ar FT (var tikt apsvērta iespēja tās organizēt attālināti tiešsaistē):
	Metodes: fokusgrupas diskusija un daļēji strukturētas intervijas 

Izvēlētās metodes – fokusgrupas diskusijas – priekšrocība ir iespēja strukturēti apspriest interesējošos jautājumus, identificēt viedokļa atšķirības un to pamatojumu, kā arī gūt salīdzinoši liela skaita informantu viedokli uzreiz, īsākā laikā un ar mazākiem finanšu un cilvēkresursiem. 
Vienlaikus fokusgrupas diskusijām ir iespējami vairāki trūkumi. Pirmkārt, pastāv risks, ka personas ar invaliditāti, īpaši smagāku invaliditāti, fiziski un morāli var nebūt gatavas / var nevēlēties piedalīties publiskā diskusijā kopā ar salīdzinoši lielu skaitu citu, nepazīstamu informantu. Līdz ar to var pieaugt nerespondence vai rasties situācija, kad diskusijas laikā neiesaistās visi informanti. Diskusijas gadījumā pastāv risks, ka informanti var nevēlēties publiski dalīties ar atsevišķām detaļām, kas var būt nozīmīgas pētniekiem, kas veic datu analīzi.
Otrkārt, pastāv risks, ka atsevišķi informanti var nespēt izsekot līdzi diskusijas saturam, ņemot vērā, ka diskusijā būs personas ar dažādu invaliditātes pakāpi. Tā rezultātā var tikt nelabvēlīgi ietekmēta kopējā diskusijas norise. Pastāv risks, ka diskusija var ļoti ieilgt, kas var būt saistīts ar atsevišķu informantu spēju izteikties. Jāņem vērā, ka moderators nevar informantu steidzināt, radīt spiedienu, jo tas var nelabvēlīgi ietekmēt diskusijas norisi. 
Treškārt, varētu būt izaicinoši nodrošināt desmit informantu dalību diskusijā – klātienē to varētu kavēt fiziskā piekļūstamība, jo tiks aptverts plašs reģionālais pārklājums. Savukārt spēju pieslēgties sarunai tiešsaistē varētu kavēt gan FT (piemēram, redzes FT), kā arī informantu pieeja IT resursiem un viņu digitālā pratība. Tādēļ, Pretendenta ieskatā, būtu rekomendējams, lai šajā gadījumā pētnieki būtu tie, kuri “dodas tuvāk” informantam.
Ņemot vērā augstāk minēto, Pretendents piedāvā papildu diskusijām veikt arī atsevišķas daļēji strukturētas intervijas. Kopumā Pretendents piedāvā:
· Veikt 4 fokusgrupas diskusijas, katrā uzrunājot līdz desmit dalībniekiem: 
1) grupa saistībā ar redzes FT;
2) grupa saistībā ar dzirdes FT;
3) grupa saistībā ar GRT;
4) grupa saistībā ar kustību un citiem FT.  
· Papildus veikt 4 – 8 daļēji strukturētas intervijas ar personām ar invaliditāti, pārstāvjot katru no augstāk minētajiem FT veidiem. Intervijās tiks pievērsta uzmanība tam, lai informanti reģionāli un pēc citām pazīmēm, ciktāl iespējams, atšķirtos no diskusiju dalībniekiem.

Metodoloģija un veicamie darbi:
Pirmais solis būs diskusiju un interviju vadlīniju izstrāde. Vienlaikus jāņem vērā, ka attiecīga diskusijas un interviju norise, jautājumu secība un precīzi formulējumi var tikt pielāgoti katram gadījumam individuāli, ņemot vērā katra FT uztveres veida specifiku.
Pretendents apzinās potenciālos informantus un veiks to rekrutēšanu. Pēc iespējas Pretendents nodrošinās, lai informanti pārstāvētu dažādus reģionus, dažādas invaliditātes pakāpes, būtu dažādi pēc sociālās situācijas, izglītības u.tml., lai tādējādi nodrošinātu pēc iespējas daudzpusīgāku iegūto viedokli, kas atbilst iespējami plašākam gadījumu lokam. Tāpat vienā no diskusijām plānots noskaidrot institūcijā dzīvojošo klientu ar GRT (un / vai viņu aizbildņu) viedokli.
Informanti pirms diskusijām un intervijām tiks informēti par audio ieraksta veikšanu un kopsavilkuma sagatavošanu, nodošanu Pasūtītājam. Informantiem tiks lūgts parakstīt vai mutiski apliecināt viņu informētu piekrišanu dalībai pētījumā, atbilstoši iepriekš sagatavotai veidlapai. 

Sasniedzamais rezultāts: Sagatavota analītiska ziņojuma nodaļa, ietverot personu ar invaliditāti viedokli par problemātiku, kas skar personu ar dažāda veida FT piekļūstamību informācijai: a)drukātajā presē, b) ziņas internetā (Latvijas ziņu portāli), c) TV; d) radio.
Sagatavoti un Pasūtītājam iesniegti interviju transkripti un audio faili.
	Atbildīgais: A. Zobena, V. Roga-Vailza, A. Baltace, D. Podziņa piedalīsies vadlīniju izstrādē, veiks intervijas un fokusgrupas diskusijas – apkopos iegūtos rezultātus.
 
Iesaistītie: K. Vībane būs atbildīga par kopējā procesa uzraudzību, vadlīniju saskaņošanu ar Pasūtītāju, diskusiju un interviju organizēšanu. Tāpat K. Vībane būs atbildīga par kopējās ziņojuma nodaļas par interviju rezultātiem izstrādi.


	1.5.1. 
	Personas ar kustību traucējumiem un citiem FT,
	Metodes: fokusgrupas diskusija un daļēji strukturētas intervijas

Metodoloģija un veicamie darbi:
Atbilstoši izstrādātajai metodoloģijai, tiks veikta diskusija un 1-2 intervijas ar personām, kurām ir kustību traucējumi vai citi traucējumi un attiecīgi piešķirta invaliditāte. Ņemot vērā FT veidu, sagaidāms, ka kopumā izstrādātās vadlīnijas un pieeja diskusijā un intervijās nebūs būtiski jāpielāgo konkrētam FT. Vienlaikus Pretendents konsultēsies ar jomas ekspertu, lai pirms lauka darba veikšanas apzinātu visus iespējamos aspektus, kas būtu jāņem vērā intervijas norisē.

Sasniedzamais rezultāts: Sagatavota analītiska ziņojuma apaksnodaļa, ietverot personu ar kustību FT un citiem FT viedokli par problemātiku, kas skar viņu piekļūstamību informācijai: a)drukātajā presē, b) ziņas internetā (Latvijas ziņu portāli), c) TV; d) radio. Sagatavoti un Pasūtītājam iesniegti interviju transkripti un audio faili.
	Atbildīgais: A. Zobena, V. Roga-Vailza, A. Baltace, D. Podziņa piedalīsies vadlīniju izstrādē, veiks intervijas un diskusijas – apkopos iegūtos rezultātus.
 
Iesaistītie: K. Vībane būs atbildīga par kopējā procesa uzraudzību, vadlīniju saskaņošanu ar Pasūtītāju, diskusiju un interviju organizēšanu. Tāpat K. Vībane būs atbildīga par kopējās ziņojuma nodaļas par interviju rezultātiem izstrādi.


	1.5.2. 
	Personas ar redzes traucējumiem,
	Metodes: fokusgrupas diskusija un daļēji strukturētas intervijas

Metodoloģija un veicamie darbi:
Atbilstoši izstrādātajai metodoloģijai tiks veikta diskusija un 1-2 intervijas ar personām, kurām ir redzes traucējumi un attiecīgi piešķirta invaliditāte. Te jāņem vērā, ka informācijas piekļūstamība medijos būtiski atšķiras no tā, cik liels ir personas redzes zudums.  Tādēļ tiks aptverti dažādi gadījumi pēc invaliditātes smaguma pakāpes.
Pretendents diskusiju un interviju plānošanā un vadlīniju pielāgošanā, kā arī informantu atlasē sadarbosies Liepājas Neredzīgo biedrību, ar kuru Pretendentam jau iepriekš ir bijusi veiksmīga sadarbības pieredze citu projektu ietvaros, kā arī citām NVO. 

Sasniedzamais rezultāts: Sagatavota analītiska ziņojuma apaksnodaļa, ietverot personu ar redzes FT viedokli par problemātiku, kas skar viņu piekļūstamību informācijai: a)drukātajā presē, b) ziņas internetā (Latvijas ziņu portāli), c) TV; d) radio. Sagatavoti un Pasūtītājam iesniegti interviju transkripti un audio faili.
	

	1.5.3. 
	Personas ar dzirdes traucējumiem,
	Metodes: fokusgrupas diskusija un daļēji strukturētas intervijas

Metodoloģija un veicamie darbi:
Atbilstoši izstrādātajai metodoloģijai tiks veikta diskusija un 1-2 intervijas ar personām, kurām ir dzirdes traucējumi un attiecīgi piešķirta invaliditāte. Te jāņem vērā, ka informācijas piekļūstamība medijos atšķiras no tā, cik liels ir personas dzirdes zudums – vājdzirdība vai pilnīgs dzirdes zudums.  Tāpat jāņem vērā, ka personām, kuras ir nedzirdīgas no dzimšanas, atšķiras informācijas uztvere – gan jautājumiem diskusijā un intervijās, gan informācijai medijos ir jābūt formulētai vieglā valodā. Šādu grupas specifiku Pretendents ir novērojis, vecot šīs mērķa grupas aptauju un analizējot iegūtās atbildes rakstiskā formā (t.i., no citām FT grupām atšķīras atbilžu formulējumi, teikuma konstrukcijas u.c.).
Pretendents diskusiju un interviju plānošanā un vadlīniju pielāgošanā sadarbosies ar Latvijas Nedzirdīgo savienību, īpaši LNS Kopienas centra vadītāju, ar kuru Pretendentam jau iepriekš ir bijusi veiksmīga sadarbības pieredze citu projektu ietvaros. Biedrība noteikti tiks uzrunāta arī pētījuma iepriekšējā posmā, kur paredzēts noskaidrot organizāciju viedokli un vērtējumu.
Jāņem vērā, ka šīs grupas diskusijas un interviju gadījumā būs nepieciešams nodrošināt surdotulku, kura darba izmaksas Pretendents ir ņēmis vērā finanšu piedāvājuma sagatavošanā.

Sasniedzamais rezultāts: Sagatavota analītiska ziņojuma apakšnodaļa, ietverot personu ar dzirdes FT viedokli par problemātiku, kas skar viņu piekļūstamību informācijai: a)drukātajā presē, b) ziņas internetā (Latvijas ziņu portāli), c) TV; d) radio. Sagatavoti un Pasūtītājam iesniegti interviju transkripti un audio faili.
	

	1.5.4. 
	Personas ar garīga rakstura traucējumiem (var tikt veidotas fokusgrupas arī ar aizgādņiem).
	Metodes: fokusgrupas diskusija un daļēji strukturētas intervijas

Metodoloģija un veicamie darbi:
Atbilstoši izstrādātajai metodoloģijai tiks veikta diskusija un 1-2 intervijas ar personām, kurām ir GRT (vai viņu aizbildņiem – smagāku GRT gadījumā). 
Šajā kontekstā ir būtiski izšķirt, ka šī (personu ar GRT) grupa ir ļoti daudzpusīga. GRT var ietvert (a) psihisku saslimšanu (kas ietver relatīvi mainīgu stāvokli un ir atkarīga no medikamentu lietošanas), vai (b) garīgās (intelektuālās) attīstības traucējumus, kas ierobežo cilvēka spējas strādāt un aprūpēt sevi, kā arī apgrūtina iekļaušanos sabiedrībā (kas ietver relatīvi stabilu, kopumā nemainīgu stāvokli). Atšķirībā no GRT veida, atšķirsies arī informantu sniegtās atbildes. Ņemot vērā, ka lielāki izaicinājumi kopumā ir personām ar intelektuālās attīstības traucējumiem, lielāka uzmanība tiks pievērsta šai grupai. Taču tiks uzrunāti informanti arī ar psihiskām saslimšanām, lai novērtētu izaicinājumus, ar kuriem saskaras šī grupa. Vienlaikus arī te ir būtiski ņemt vērā, ka vajadzības var atšķirties atkarībā no saslimšanas veida.
Pretendents diskusiju un interviju plānošanā un vadlīniju pielāgošanā sadarbosies NVO / iestādēm, kuras pārstāv personu ar GRT intereses. 
Pētījumā tiks organizēta diskusija ar personām ar GRT, Pretendents to piedāvā organizēt vienas institūcijas ietvaros un klātienē – piemēram, valsts sociālās aprūpes centrā. Pretendents īpaši rekomendētu izvēlēties valsts sociālās aprūpes centru, jo tādējādi tiktu pavērta jauna dimensija izpētē. Institūcijā dzīvojošo personu informācijas piekļūstamība var būt atšķirīga no sabiedrībā dzīvojošu personu ar GRT informācijas piekļūstamības. Pretendenta rīcība ir resursi un speciālisti, lai šādu diskusiju valsts sociālās aprūpes centrā veiktu.

Sasniedzamais rezultāts: Sagatavota analītiska ziņojuma apaksnodaļa, ietverot personu ar GRT viedokli par problemātiku, kas skar viņu piekļūstamību informācijai: a) drukātajā presē, b) ziņas internetā (Latvijas ziņu portāli), c) TV; d) radio. Sagatavoti un Pasūtītājam iesniegti interviju transkripti un audio faili.
	

	1.6. 
	Starpziņojuma Nr.2 sagatavošana par šī dokumenta 1.5.punkta izpildi.
	Metodoloģija un veicamie darbi:
Šajā darba uzdevumā tiks sagatavots starpziņojums, kas ietvers personu ar FT viedokli par problemātiku, kas skar viņu piekļūstamību informācijai. Ziņojumā tiks ietverta gan izmantotā metodoloģija, kas sniegts pārskats par uzrunātajiem un iesaistītajiem informantiem (anonimizētā veidā), gan ietverts analītisks pārskats par diskusijās un intervijās gūto informāciju. Informācija par katru FT veidu tiks strukturēta atsevišķā nodaļā. Noslēgumā tiks sniegti kopējie secinājumi, problemātika. 

Sasniedzamais rezultāts: Izstrādāts starpziņojums par personu ar dažādiem FT viedokli par problemātiku, kas skar viņu piekļūstamību informācijai: a)drukātajā presē, b) ziņas internetā (Latvijas ziņu portāli), c) TV; d) radio. Sagatavoti un Pasūtītājam iesniegti interviju transkripti un audio faili.
	Atbildīgais: K. Vībane būs atbildīga par Starpziņojuma izstrādi, visu ekspertu izstrādāto nodaļu caurskatīšanu, strukturēšanu, vienotu noformēšanu.

Iesaistītie: A. Zobena, V. Roga-Vailza, A. Baltace, D. Podziņa – atbilstoši veiktajam darbam sniegs diskusiju un interviju apkopojumu ietveršanai ziņojumā.

	1.7. 
	Sagatavot interviju jautājumus, saskaņot ar Pasūtītāju, intervēt lielākos Latvijas medijus (pēc to reitingiem: 3 drukātā prese, 3 interneta ziņu vietnes, 3 radio stacijas un 3 televīzijas kanāli) un apkopot informāciju par to, vai un kādi informācijas piekļūstamības risinājumi pašlaik tiek īstenoti, ja nē, vai tādi ir plānoti.
	Metodes: Daļēji strukturētas intervijas

Metodoloģija un veicamie darbi:
Pirmais solis darba ietvaros būs lielāko Latvijas mediju atlase. Ņemot vērā, ka mediju pētījumus veic Kantar TNS, Pretendents lūgs pētījuma kompānijai sniegt datus par ne mazāk kā populārākajiem 3 medijiem drukātajā presē, internetā, radio un televīzijā. Kopumā tiks atlasīti ne mazāk kā 12 mediju. Gadījumā, ja kāds no medijiem atteiks dalību intervijā, tiks uzrunāts nākamais populārākais medijs. Taču Pretendents sagaida, ka no mediju puses būs augsta respondence un šādi gadījumi netiks identificēti. 
Otrajā solī Pretendents izstrādās interviju vadlīnijas, kuras tiks saskaņotas ar Pasūtītāju, kā arī paralēli nodrošinās informantu uzrunāšanu dalībai intervijās, sastādot precīzu laika plānu ar interviju norisi un intervētājiem.
Trešajā solī tiks veikta intervēšana un rezultātu analīze, sagatavojot analītiskus pārskatus. Sagaidāms, ka nodaļa tiks strukturēta četrās apakšnodaļās – atbilstoši mediju veidam.

Sasniedzamais rezultāts: Sagatavota analītiska ziņojuma nodaļa, ietverot informāciju par Latvijas lielāko mediju viedokli un piekopto praksi attiecībā uz izmantotajiem / plānotajiem informācijas piekļūstamības risinājumiem. 
	Atbildīgais: A. Zobena, A. Baltace, I. Bārzdiņa un D. Podziņa būs atbildīgas par interviju vadlīniju izstrādi un intervijām veikšanu, rezultātu apkopošanu analītiskā pārskatā.

Iesaistītie: K. Vībane piedalīsies interviju vadlīniju izstrādē, apkopos iegūtos rezultātus vienotā analītiskā pārskatā.


	1.8. 
	Sagatavot analītisku atskaiti ar secinājumiem, ieteikumiem (Pētījuma gala ziņojums) 
	Metodoloģija un veicamie darbi:
Balstoties uz iepriekš sagatavotajiem starpziņojumiem un nodaļām, tiks izveidots viens – pētījuma gala ziņojums, papildinot to ar kopsavilkumu un anotāciju, vienotu izmantoto avotu sarakstu. Sagatavoti pielikumi un darba dokumenti iesniegšanai Pasūtītājam.

Sasniedzamais rezultāts: Sagatavots pētījuma gala ziņojums, ietverot visu Tehniskajā specifikācijā minēto informāciju, sagatavojot pielikumus un kopsavilkumu.
	Atbildīgais: K. Vībane būs atbildīga par gala ziņojuma sagatavošanu, tā kvalitātes kontroli un noformēšanu atbilstoši Tiesībsarga norādītajām piekļūstamības vadlīnijām.

Iesaistītie: Visi eksperti – atbilstoši sagatavotajiem pārskatiem pēc nepieciešamības iesaistīsies informācijas precizēšanā, uztveramības uzlabošanā.



Iesaistītais personāls
Pakalpojuma izpildē darbosies seši kompetenti un pieredzes bagāti eksperti. Visiem ekspertiem ir pieredze sociālo jautājumu izpētē, lielākajai daļai ekspertu - personu ar invaliditāti viedokļu analīzē. Tādējādi Pretendents un tā iesaistītie eksperti norāda, ka tiem ir skaidra vīzija par veicamo darbu un sasniedzamo rezultātu, un tie apliecina, ka tiem ir liela profesionālā interese veikt šo pētījumu. 
· Kristīne Vībane – pētījuma vadītāja un kontaktpersona. K. Vībane 2019. gadā ir ieguvusi socioloģijas doktora grādu. K. Vībane 2021.-2022. gadā attīstības programmu izstrādes ietvaros sešās pašvaldībās (Kuldīgas, Tukuma, Jelgavas un Dienvidkurzemes novados, kā arī Jelgavas un Liepājas valstspilsētās) ir veikusi sociālās jomas izpēti, apzinot esošo situāciju, attīstības tendences un problēmas, identificējusi nepieciešamos risinājumus. 2021.-2022. gadā K. Vībane kā vadošā eksperte veica Jūrmalas valstspilsētas Sabiedrības integrācijas plāna izstrādi 2023.-2029. gadam, pievēršoties vienlīdzīgas attieksmes aspektiem. 
K. Vībane piedalījusies kvalitatīvā pētījuma par Rīgas attīstības programmas 2022. - 2027. gadam ieviešanu veikšanā kā ietvaros organizēja un veica diskusijas, kā arī dokumentu analīzi. Kā eksperte K. Vībane piedalījusies arī Labklājības ministrijas pasūtītā pētījumā par nepieciešamajiem atbalsta pakalpojumiem ģimenēm ar bērniem, kur vienam vai abiem vecākiem noteikta invaliditāte, kurā tika izmantotas kvalitatīvās pētījumu metodes. K. Vībanei kopumā ir nepilnu 15 gadu pieredze kā kvantitatīvu, tā kvalitatīvu datu ieguves metožu izmatošanā, rezultātu analīzē un ziņojuma pārskatu sagatavošanā, dažāda mēroga projektu vadībā un sociālo jautājumu izpētē.
· Aija Zobena – vadošā pētniece. A. Zobena ir ieguvusi socioloģijas doktora grādu un ir LU Sociālo zinātņu fakultātes Socioloģijas nodaļas profesore un Sociālo un politisko pētījumu institūta (SPPI) direktore ar ilgu gadu pieredzi dažādu liela mēroga, t.sk. ārvalstu, un komplicētu pētījumu veikšanā un to vadībā. A. Zobena izcili pārzina socioloģiskās pētījuma metodes, ir lietpratēja kvalitatīvo metožu pielietošanā, t.sk. interviju un fokusgrupu diskusiju vadīšanā. Dažādu pētījumu un projektu ietvaros A. Zobena ir pievērsusies dažādu sociālo problēmu un sociālās iekļaušanās, sociālās politikas jautājumu analīzē. A. Zobena kā vadošā pētniece piedalījusies Labklājības ministrijas pētījumā par nepieciešamajiem atbalsta pakalpojumiem ģimenēm ar bērniem, kur vienam vai abiem vecākiem noteikta invaliditāte, kā arī plašu pieredzi darbā ar kvalitatīvajām metodēm guvusi arī darbojoties pētījumos “Socioloģiska pētījuma un novērtējuma ziņojuma sagatavošana par smēķētāju uzvedību un tabakas izstrādājumu  lietošanas paradumiem un piegružošanu publiskās vietās Latvijā”, “OECD PIAAC (The Programme for the International Assessment of Adult Competencies, Round 3, Latvia)”, “Lauku attīstības programmas 2021-2027 ex-ante novērtēšana”.
· Daina Podziņa – ekspertei ir maģistra grāds tiesību zinātnēs un es pēdējos 10 gadu laikā D. Podziņa ir veikusi pētniecisko darbu cilvēktiesību jomā, tieši personu ar invaliditāti tiesības un to nodrošinājums EDE tīklā. Pēdējos divus gadus (no 2023. gada) D. Podziņa ir nacionālā eksperte piekļūstamības jomā (AccessibleEU).
· Vita Roga-Vailza – papildu iesaistītā pētniece. V. Roga-Vailza ieguvusi doktora grādu sociālajā pedagoģijā. Vairāk kā 8 gadus strādājusi Lielbritānijā, kur nodibināts savs pakalpojums kopienas sociālā darba aprūpē, strādājot ar sociāli mazaizsargātām grupām. Paralēli tam eksperte strādāt žurnāla “Sociālais darbs Latvijā” redkolēģijā. V. Rogai-Wiles ir ilgu gadu darba pieredze vairākās augstskolās sociālā darba studiju programmās kā lektorei, t.sk., kā sociālā darba programmas direktorei Latvijas Universitātē.  Paralēli tam ir praktizējusi Rīgas Sociālajā dienestā kā sociālais darbinieks un sociālais pedagogs. Ir iegūta daudzveidīga praktiska sociālā darba pieredze, piedaloties starpvalstu projektos Lietuvā, Izraēlā, ASV, arī kā vieslektorei – Dānijā, Vācijā. Ilgus gadus aktīvi darbojusies NVO sektorā kā  Vieglās Valodas aģentūras valdes locekle. Izstrādāti dažādi metodiski materiāli sociālā daba studentu apmācībai, profesionālās pilnveides kursu programmas, izstrādātas zinātniskas publikācijas par sociālā darba aktualitātēm un pētījumiem, kā arī vieglās valodas materiāli  cilvēkiem ar valodas uztveres grūtībām. V. Roga-Vailza šobrīd strādā arī kā eksperte sociālo pakalpojumu jomā Valsts sociālās aprūpes centrā “Zemgale”.
· Iveta Bārzdiņa: papildu iesaistītā pētniece. I. Bārzdiņa ir ieguvusi bakalaura grādu pedagoģijā un maģistra grādu LU Juridiskajā fakultāte un jurista kvalifikāciju. I. Bārzdiņai ir 20 gadu pieredze apjomīgu projektu vadībā un dažādu pētījumu, novērtējumu īstenošanā un attīstības plānošanas dokumentu izstrādē. Eksperte visbiežāk piedalās pētījumos izglītības nozares jautājumos sadarbībā ar tiešās valsts pārvaldes institūcijām, pašvaldībām, nevalstiskām un starptautiskām organizācijām un citām institūcijām. Vienlaikus ekspertei ir pieredze pētījumu, metodiku izstrādē arī sociālajā jomā, piemēram, pakalpojuma „Metodikas izstrāde sociālajam darbam ar ģimenēm ar bērniem” izstrādē, Kurzemes plānošanas reģiona un Zemgales plānošanas reģiona bērnu aprūpes iestāžu reorganizācijas plānu izstrādē, pētījumos par ielu bērniem Latvijā, par sabiedrības integrācijas un pilsonības aktuālajiem aspektiem u.c. 
· Anita Baltace – papildu iesaistītā pētniece. A. Baltace ir ieguvusi humanitāro zinātņu maģistra grādu Kultūras un sociālajā antropoloģijā un vairāk nekā desmit gadu profesionālo pieredzi kā pētniece un projektu vadītāja dažādās jomās, t.sk. pētot sociāli mazaizsargātas sociālās grupas. A. Baltacei ir pieredze liela mēroga pētījumu izstrādē, darba grupu semināru vadīšanā, līdzdalīgo novērojumu veikšanā, dažādu datu analīzes metožu pielietošanā u.c. Kā eksperte A. Baltace piedalījusies pētījuma par nepieciešamajiem atbalsta pakalpojumiem ģimenēm ar bērniem, kur vienam vai abiem vecākiem noteikta invaliditāte, izstrādē.

Sadarbība ar Pasūtītāju tiks nodrošināta visos darba uzdevuma punktos. Pretendents plāno iepazīstināt Pasūtītāju ar katra darba uzdevuma rezultātiem, kā arī nepieciešamības gadījumā organizēt sanāksmes tiešsaistē, lai precizētu metodoloģiskos jautājumus. 
Pirms nodevumu iesniegšanas Pasūtītājam tiks veikta nepieciešamā nodevumu satura kvalitātes kontrole. K. Vībane kopumā būs atbildīga par veicamo darbu izpildi atbilstoši Tehniskajā specifikācijā un šajā piedāvājumā noteiktajiem mērķiem un uzdevumiem, atbilstošā kvalitātē un izpildes termiņos - par Pakalpojuma izpildi kopumā, t.sk. par darba kvalitātes kontroli, par Pakalpojuma izpildes organizāciju, komunikāciju ar Pasūtītāju, sagatavos atskaites un piedalīsies sanāksmēs ar ekspertiem un Pasūtītāju. 

